Борис Младенов-Young
Загазил дядо
грип го хванал…

chitanka.info

Загазил дядо — грип го хванал,

опънал се… душа бере,

гърдите го болят… Престанал

вода да пие, да яде!

Рецепта докторът написал

и хапче някакво му дал —

личало, че го бил отписал…

А той спокоен сън заспал.

На сутринта се ококорил,

учуден, че е още жив;

със грипа явно се преборил,

подскочил бодър и игрив,

пращящ от здраве и… мерак,

и дал на бабичката знак!

Сидни, Австралия — 2009 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.